खनेजा डिपार्टमेंटल स्टोर में लगी आग
भास्कर न्यूज-!-लुधियाना
बस्ती जोधेवाल मेन रोड पर खनेजा डिपार्टमेंटल स्टोर में आग लग गई। आग से स्टोर में पड़ा सारा सामान जलकर राख हो गया। आग लगने की सूचना मिलते ही आसपास के लोगों ने बचाव का काम शुरू कर पुलिस कंट्रोल रूम को इसकी सूचना दी। बाद में मौके पर पहुंची फायर ब्रिगेड की टीम ने आग पर काबू पाया। मौके पर मौजूद लोगों ने बताया कि आग शॉर्ट सर्किट से लगी।
डिपार्टमेंटल स्टोर के मालिक सुनील के अनुसार सुबह करीब 8 बजे उन्हें पड़ोस में रहने वाले लोगों ने दुकान में आग लगने की सूचना दी। जब तक वे मौके पर पहुंचे तो दुकान से आग की लपटें निकल रही थीं। उन्होंने शटर खोलने की कोशिश की, लेकिन उसमें करंट था। बिजली विभाग से इलाके की बिजली कट कर आग पर काबू पाया गया। आग से स्टोर में पड़ा लाखों का सामान और गल्ले में पड़ी हजारों की नकदी जलकर राख हो गई।
mag_Deva bho_Deva hin_Deva hin_Deva